Njàngale 8
Lu tax Yàlla bàyyi lu bon ak coono yi di am ?
1. Kañ la lu bon komaase ?
Bi Seytaane jëkkee fen, ci la lu bon komaase ci kaw suuf. Ca njàlbéen Seytaane malaaka bu mat sëkk la woon, waaye ‘ taxawul ci dëgg. ’ (Yowaana 8:
Bi Seytaane xiiree Awa mu bañ a déggal Yàlla, ci la xeex kiliftéefu Yàlla tàmbalee maanaam sañ-sañu jiite bi Yàlla am. Ñu bare ci doomu Aadama yi topp nañu Seytaane ci bañ Yàlla jiite leen. Noonu la Seytaane nekke kiy “ jiite àddina. ” — Jàngal Yowaana 14:30 ; 1 Yowaana 5:
2. Ndax li Yàlla sàkk amoon na sikk ?
Li Yàlla bind lépp a mat sëkk. Nit ñi ak malaaka yi Yàlla sàkk mënoon nañu déggal Yàlla bu baax. (Deutéronome 32:4, 5) Yàlla sàkk na ñu ak sañ-sañu tànn def lu baax walla def lu bon. Sañ-sañ boobu mooy tax ñu mën a wone suñu mbëggeel ci Yàlla. — Jàngal Saag 1:
3. Lu tax Yàlla bàyyi coono yi am booba ba léegi ?
Lu tax Yexowa bàyyi ñuy xeex kiliftéefam booba ba léegi ? Ngir wone ne lépp lu ñuy def ngir jiite suñu bopp du ñu yóbbu fenn. (Ecclésiaste 7:
Ni Yàlla di jiitee wuute na lool ak ni doomu Aadama yi di jiite, ndaxte dafay amal njariñ ñi ko nangu. (Isaïe 48:17, 18) Ci kanam tuuti, Yexowa dina fi jële nguuru doomu Aadama yépp. Ñi tànn Yàlla jiite leen ñoom kese ñooy dund ci kaw suuf si. —Esayi 11:9. — Jàngal Dañeel 2:
4. Lan la ñu muñug Yàlla di may ?
Seytaane dafa wax ne amul kenn kuy jaamu Yexowa ndax mbëggeel dëgg. Ndax bëgg nga wone ne Seytaane waxul dëgg ? Mën nga ko kay ! Muñug Yàlla may na ñu ñu wone ndax Yàlla lañu bëgg mu jiite ñu, walla dañu bëgg nguuru doomu Aadama yi jiite ñu. Ni ñuy dunde dafay wone fu ñu féete. — Jàngal Job 1:
5. Naka lañu mën a tànne Yàlla mu nekk suñu njiit ?
Mën nañu tànn Yàlla jiite ñu, su fekkee ne ñu ngi wut te di topp ni Yàlla bëgge ñu jaamu ko te mu dëppoo ak Kàddoom Biibël bi. (Yowaana 4:
Seytaane dafay jëfandikoo kàttanam ngir gëmloo nit ñi ne dundin bu bon ak jëf yu baax na. Su ñu bañee topp jëf yooyu, mën na am ñenn ci suñu xarit yi, walla ci suñu mbokk yi reetaan ñu walla xeex ñu. (1 Piyeer 4:
Ni Yàlla bëgge doomu Aadama yi dafa ñuy wóoral ne lu bon ak coono dina jeex. Ñi wone ne gëm nañu loolu dinañu am dund gu dul jeex ci kaw suuf si. — Jàngal Yowaana 3:
wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn